Πωλ Πουπάρ

Ο Πωλ Τζόσεφ Ζαν Πουπάρ (Paul Joseph Jean Poupard, γεννημένος στις 30 Αυγούστου 1930) είναι Γάλλος ιεράρχης της Καθολικής Εκκλησίας και καρδινάλιος από το 1985. Διετέλεσε σε θέσεις στη Ρωμαική Κουρία για περισσότερα από 25 χρόνια, υπηρετώντας ως Πρόεδρος του Ποντιφικού Συμβουλίου για τον Πολιτισμό από το 1988 έως το 2007 και για μικρό διάστημα ως Πρόεδρος του Ποντιφικού Συμβουλίου για τον Διαθρησκειακό Διάλογο.

 Βιογραφία 
Ο Πουπάρ γεννήθηκε στο Μπουζιλέ, της περιοχής Μεν-ε-Λουάρ. Σπούδασε στο μικρό σεμινάριο στο Μποπρεό, στο Πανεπιστήμιο του Ανζέ (Université Catholique de l'Ouest) και στην École Pratique des Hautes Études του Σορβόννης, από όπου έλαβε διδακτορικά στη θεολογία και την ιστορία. Ο Πουπάρ χειροτονήθηκε ιερέας από τον Επίσκοπο Στανισλά Κουρμπ (Stanislas Courbe) στις 18 Δεκεμβρίου 1954 και στη συνέχεια δίδαξε στη Σχολή Μονγκαζόν. Μετά την είσοδό του στη γαλλική υπηρεσία του Γραφείου του Υπουργείου του Κράτους το 1959, προήχθη σε Εφημέριος του Αγίου Πατέρα το 1965 και σε Τιμητικό Ιεράρχη του Αγίου Πατέρα το 1971. Ήταν Πρύτανης του Καθολικού Ινστιτούτου του Παρισιού (Institut Catholique de Paris) από το 1972 έως το 1980 και υπηρέτησε ως αντιπρόεδρος της Εταιρείας Γαλλικής Εκκλησιαστικής Ιστορίας.

Στις 2 Φεβρουαρίου 1979 διορίστηκε Βοηθός Επισκόπου του Παρισιού και Τιτουλάριος Επισκόπος του Ούσουλα (Usula). Ο Πουπάρ έλαβε την επισκοπική του χειροτονία στις 6 Απριλίου από τον Καρδινάλιο Φρανσουά Μαρτύ (Francois Marty), με  συλλειτουργούς τον Αρχιεπίσκοπο Αντρέ Παγιέ (Andre Pailler) και τον Επίσκοπο Ζαν Ορχάμπτ (Jean Orchampt), στο Αββαείο του Σαιν-Ζερμαίν-ντε-Πρε. Το 1980 ανέλαβε θέση στη Ρωμαική Κουρία, ως Αντιπρόεδρος του Γραφείου για τους Μη Πιστούς, που μετονομάστηκε το 1988 σε Ποντιφικό Συμβούλιο για τον Πολιτισμό. Το 1985 έγινε Πρόεδρος και Καρδινάλιος Διακόνος του S. Eugenio. Μετά την περίοδο χηρείας sede vacante μετά τον θάνατο του Πάπα Ιωάννη Παύλου Β’, ο Πάπας Βενέδικτος ΙΣΤ΄ τον επανέλαβε στην ίδια θέση και στις 11 Μαρτίου 2006 τον διόρισε Πρόεδρο του Ποντιφικού Συμβουλίου για τον Διαθρησκειακό Διάλογο.

Μερικά από τα έργα του έχουν μεταφραστεί σε γλώσσες όπως τα αραβικά, τα Βουλγαρικά, τα Κινέζικα, τα Κροάτικα, τα Αγγλικά, τα Γερμανικά, τα Ουγγρικά, τα Ιταλικά, τα Ιαπωνικά, τα Κορεάτικα, τα Πορτογαλικά, τα Ρωσικά και τα Ισπανικά. Κατέχει διδακτορικά στη θεολογία και την ιστορία από τη Σορβόννη, καθώς και τιμητικά διδακτορικά από τα Πανεπιστήμια του Ε-αν-Προβάνς (Aix-en-Provence), Φου Ζεν (Fu Jen), Λουβέν (Université catholique de Louvain), Κιότο, Σαντιάγο ντε Τσίλε, Πουέμπλα ντε λος Άνχελες και το Πανεπιστήμιο Babeș-Bolyai/Κλουζ-Ναπόκα.

Το 1996 διορίστηκε καρδινάλιος ιερέας της Σάντα Πρασέντε. Ήταν ένας από τους καρδινάλιους εκλέκτορες που συμμετείχαν στο παπικό κονκλάβιο του 2005 που εξέλεξε τον Πάπα Βενέδικτο ΙΣΤ΄. Τον Σεπτέμβριο του 2007 ο Πάπας Βενέδικτος τον αντικατέστησε ως Πρόεδρο του Ποντιφικού Συμβουλίου για τον Διαθρησκειακό Διάλογο με προκάτοχο τον Καρδινάλιο Ζαν-Λουί Τοράν (Jean-Louis Tauran) και ως Πρόεδρο του Ποντιφικού Συμβουλίου για τον Πολιτισμό από τον Τζιανφράνκο Ραβάσι.

 Παραπομπές 

 Βιβλιογραφία 
 John XXIII. Simple and Humble, A Blessed Man, 'The Holiness of John XXIII' by His Eminence Paul Cardinal Poupard, President Emeritus of the Pontifical Council for Culture, p. 25 – p. 57, Gunnar Riebs, ST Pauls, 2011, 

 Εξωτερικοί σύνδεσμοι 


 Bio
 Speech – 27 June 2001 (Archived: 8 February 2007)
 Pontifical Council for Culture (Dicastery presided over by Cardinal Poupard)

Κατηγορία:Απόφοιτοι του Πανεπιστημίου του Παρισιού
Κατηγορία:Γάλλοι καρδινάλιοι